
REFERAT

 privind  completarea  Anexei la  Hotarârea Consiliului Local nr. 371/30.10.2007 - privind constatarea si sanctionarea contraventiilor pe teritoriul Municipiului Timisoara, modificata si completata prin Hotarârea Consiliului Local nr. 206/26.05.2009

Având în vedere sesizările cetăţenilor precum şi  constatările efectuate în teren de către agenţii de Poliţie Locală, rezultă  că pe raza municipiului Timişoara în apropierea pieţelor agro-alimentare şi zonele limitrofe, sunt staţionate pe domeniul public  sau privat al Municipiului Timişoara, autovehicule care ocupă în permanenţă locurile de parcare, trotuarele, aleile pietonale peluzele dintre carosabil şi trotuare, prin folosirea acestora ca depozite de marfuri (legume,fructe,etc.)

Datorită faptului  că locurile de parcare în spaţiile special amenajate sunt insuficiente, nemarcate corespunzător, iar în unele cazuri, ocupate vremelnic sau permanent de către autovehicule (chiar în stare de nefuncţionare) pe care vânzătorii din pieţe le folosesc drept depozit pentru marfă sau ambalaje, aceasta a devenit cu adevărat o problema a cetăţenilor care se deplasează la pieţe pentru aprovizionarea cu produse agro-alimentare.

   
Astfel, staţionarea autovehiculelor în perimetrul pieţelor agro-alimentare şi în zonele adiacente de către persoanele fizice şi juridice a devenit un adevărat fenomen, care împiedică desfăşurarea în condiţii optime atât a traficului rutier cât şi pietonal.

Faţă de această situaţie, nu există posibilitatea  de a lua masurile necesare care se impun  deşi există numeroase sesizări din partea cetaţenilor cu privire la acest aspect, deoarece reglementarea legală în acest sens - Regulamentul de funcţionare a sistemului de parcare a autovehiculelor în Municipiul Timisoara aprobat prin H.C.L. Timişoara nr. 241/11.11.2003 completat prin H.C.L. Timişoara nr. 215/30.05.2006 - este depasită de realitatea aspectelor mai sus mentionate si va trebui adaptata noilor conditii existente in jurul pietelor agroalimentare, targurilor si  oboarelor, respectiv pe străzile cu limitare la 2 (două) ore marcate si semnalizate corespunzator aprobate de catre Comisia de Circulatie din cadrul Primariei Municipiului Timisoara. 


In zona pietelor agroalimentare,targurilor si oboarelor, stationarea autovehiculelor se va face fara depasirea intervalului de timp permis in zonele de stationare cu durata limitata la 2 (două) ore si in baza unor tichete speciale de stationare care pot fi procurate atat de la sediul S.C.  A.D.P.  S.A. cat si de la centrele de distributie a presei de pe raza municipiului Timisoara, precum şi alte mijloace.


Pentru decongestionarea perimetrelor pieţelor agro-alimentare respectiv asigurarea fluenţei şi siguranţei traficului rutier şi pietonal, propunem completarea Anexei la Hotărârea Consiliului Local 371/2007 modificată cu Hotărârea Consiliului Local 206/2009 prin introducerea după articolul 28 a unui nou articol, articolul 281, cu următorul cuprins:

"(1) Stationarea autovehiculelor în zona pietelor agro-alimentare, târgurilor si oboarelor, precum si a altor zone aprobate de Comisia de Circulatie se face fara depasirea intervalului de timp permis în zonele de stationare cu durata limitata la  2 (doua) ore si în baza unor tichete speciale de stationare care pot fi procurate atât de la sediul S.C. Administrarea Domeniului Public S.A. cât si de la centrele de distributie a presei sau alte puncte de distributie a tichetelor, ori prin sistemul de taxare prin intermediul telefoniei mobile care functioneaza pe raza municipiului Timisoara.

(2) Constituie contraventie si se sanctioneaza cu amenda contraventionala, cu ridicarea sau blocarea autovehiculelor si plata contravalorii prestatiei efectuate,  urmatoarele fapte: 

a) Stationarea în zona pietelor agroalimentare, târgurilor si oboarelor a autovehiculelor cu depasirea intervalului de timp permis în zonele de stationare cu durata limitata la 2 (doua) ore marcate si semnalizate corespunzator.

b) Ocuparea locurilor de parcare din zona pietelor agroalimentare, târgurilor si oboarelor cu depasirea timpului de stationare limitata, de catre autovehiculele încarcate cu produse destinate comercializarii în aceste locuri sau prin folosirea lor ca depozite de marfa.

c) Stationarea autovehiculelor pe strazile cu stationare pe perioada limitata, cu depasirea intervalului de timp permis în zonele de stationare cu durata limitata la 2 (doua) ore, marcate si semnalizate corespunzator.

d) Neafisarea tichetului de parcare la loc vizibil în interiorul autovehiculului - astfel încât sa permita controlul validitatii - în zona pietelor agroalimentare, târgurilor si oboarelor, respectiv în zonele unde stationarea este limitata în timp.

(3) Amenda contraventionalã pentru nerespectarea prevederilor art. 281 alin.2 lit. a), b)si c), este cuprinsã între: 500 - 1000 lei pentru persoanele fizice si  juridice.

(4) Constatarea contraventiilor si aplicarea sanctiunilor prevazute, se face de catre agentii de Politie Locala din cadrul Directiei Politia Locala Timisoara sau alte persoane împuternicite de Primarul Municipiului Timisoara.

(5)  În cazul în care contravenientul este de fata, acesta va fi legitimat de catre agentul constatator care va întocmi pe loc procesul –verbal de constatare a contraventiei, si se va dispune eliberarea domeniului public sau privat al Municipiului Timisoara  de vehiculul respectiv.

(6) În cazul în care contravenientul nu este de fata sau desi prezent, refuza  sa se legitimize, agentul constatator poate dispune ridicarea vehiculului. Ridicarea, transportul si depozitarea vehiculului respectiv, în spatii special amenajate, se efectueaza de catre unitatile specializate si autorizate în conditiile legii, în conformitate cu prevederile Hotarârii Consiliului Local nr. 149/2001.

(7) În momentul în care detinatorul  se prezinta pentru ridicarea  vehiculului, acesta va fi  legitimat de catre agentul constatator, care va întocmi procesul-verbal de constatare  si    sanctionare a contraventiei si va dispune eliberarea sau deblocarea acestuia.  

(8) Restituirea vehiculelor se efectueaza de catre unitatile specializate si autorizate, dupa ce se face dovada achitarii amenzii contraventionale  si a cheltuielilor reprezentând contravaloarea operatiunilor efectuate, în conformitate cu Hotarârea Consiliului Local nr. 149/2001. 

(9) Contravenientul poate achita pe loc sau în termen de cel mult 48 de ore de la data încheierii procesului-verbal ori, dupa caz, de la data comunicarii acestuia, jumatate din minimul amenzii, agentul constatator facând mentiune despre aceasta posibilitate în procesul-verbal.

(10) Constatarea si sanctionarea contraventiei, se va efectua în conformitate cu prevederile Ordonantei Guvernului nr. 2/2001 privind regimul juridic al contraventiilor, aprobata si modificata prin Legea nr. 180/2002, cu modificarile si completarile ulterioare."

